ILM บวกเกือบ 5% โบรกฯ เคาะเป้า 19 บ. รับผลดีวัคซีนโควิดล๊อตแรก-ราคา Laggard
ILM บวกเกือบ 5% โบรกฯ เคาะเป้า 19 บ. รับผลดีวัคซีนโควิดล๊อตแรก-ราคา Laggard ล่าสุดอยู่ที่ 13.60 บาท บวก 0.60 บาท หรือ 4.62% มูลค่าซื้อขาย 24.89 ล้านบาท
ILM บวกเกือบ 5% โบรกฯ เคาะเป้า 19 บ. รับผลดีวัคซีนโควิดล๊อตแรก-ราคา Laggard ล่าสุดอยู่ที่ 13.60 บาท บวก 0.60 บาท หรือ 4.62% มูลค่าซื้อขาย 24.89 ล้านบาท
8 ก.พ. 2564

ผู้สื่อข่าวรายงานว่า ราคาหุ้น บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM ล่าสุด ณ เวลา 10.02 น. อยู่ที่ 13.60 บาท บวก 0.60 บาท หรือ 4.62% สูงสุดที่ 13.80 บาท ต่ำสุดที่ 13.50 บาท ด้วยมูลค่าซื้อขาย 24.89 ล้านบาท

ทั้งนี้ บล.เคจีไอ (ประเทศไทย) ระบุในบทวิเคราะห์ แนะนำ ILM ราคาเป้าหมายพื้นฐาน 19 บาท และประเมินแนวรับ 12.7 บาท แนวต้าน 13.2 – 13.5 บาท หากผ่านกรอบแนวต้านนี้ไปได้ประเมินมีโอกาสทดสอบแนวต้านถัดไป 14.0 บาท (Stop loss 12.4 บาท)
นอกจากนี้ประเมินราคาหุ้นปรับลงสะท้อนแนวโน้มผลการดำเนินงานไตรมาส 1/64 ที่คาดจะได้รับผลกระทบจากการแพร่ระบาดของโควิด-19 ไปพอสมควรแล้ว ขณะที่คาดแนวโน้มผลการดำเนินงานจะไปฟื้นตัวในครึ่งปีหลังปี 2564 จากการยึดกลยุทธ์ลดต้นทุน ตัดรายจ่าย (ลด SG&amp;A) และเพิ่มอัตรากำไร (ปรับ Product mix, ลดต้นทุนแรงงานผลิตเฟอร์นิเจอร์)
ขณะที่คาดราคา Laggard กลุ่มค้าปลีก โดย PBV ต่ำเพียง 1.33 เท่า ขณะที่หุ้นกลุ่มค้าปลีกวัสดุก่อสร้างตัวอื่น PBV &gt;5 เท่า … คาดหุ้นกลุ่มค้าปลีกเตรียมรับ Sentiment บวกจากประเด็นเรื่องวัคซีนโควิด-19 ล๊อตแรก